Document ID: /roh_data/filtered/fineweb-2-filterrobots_roh.jsonl.gz/4546

La chasa a Samedan porscha a las emprendistas ed als emprendists ina purschida d'abitar assistida cun alimentaziun. Ella ha 32 chombras singulas e 16 chombras dublas sco er locals per passentar il temp liber. Ultra da quai stattan a disposiziun in studio per ina collavuratura u in collavuratur, sco er in'abitaziun da servetsch per la direcziun da la chasa.
Mantegnair la substanza da la chasa
Las sanaziuns planisadas cumpiglian primarmain il plaunterren e parts dal plaun sutterran. La gronda part da las differentas mesiras architectonicas èn lavurs da renovaziun e da mantegniment. Suenter la sanaziun duai l'edifizi avair in'apparientscha pli moderna che correspunda meglier als basegns.